rlitschk/wikidir huggingface dataset:
De Klingoonsche Spraak (tlhIngan Hol in Klingoonsch, [tɬʰɪŋan xol]) hett Marc Okrand för de amerikaansche Filmgesellschaft Paramount erfunnen. De Klingoonen, en Volk von Kriegerslüüd ut en anneret Sünnsystem, die aver ähnelk as Minschen utseht, snacken in de ünnerschiedliche Science-Fiction-Film-Serien, so as Star Trek, Klingoonsch. Tokiekers un Fans hebben de Spraak opgrepen un lehrt, un so gifft et hüüt en grote Gemeende Klingoonsch-Snackers in USA un verdeelt över de Welt. De IANA-Spraakcode för Klingoonsch is i-klingon, de ISO 639-2-Code is tlh. Et gifft en offischelle klingoonsche Grammatik un en Wöörbook. Et gifft tominnsten de Dramen Hamlet, Prince of Denmark, Much ado about nothing un dat Gilgamesch-Epos översett op Klingoosch te kopen. De Internett-Söökmaschien Google hett en klingoonsche Site. Klingoonsch klingt hart un guttural. Ok wenn een nich versteiht, wat seggt warrt, Klingonen hebben veel Woot un Strietwellen in jemehr Spraak, un so was dat ok dacht vun’n Erfinner, as se jo en utmaakt Kriegervolk sünd. Över de Spraakmelodie von’t Klingoonsche warrt seggt: „Dat is as’n Wogen, de quer över'n hartn Acker rumpelt.“ En Satz klingt binoh jümmers, as wat et in Ingelsch oder Europääsch en Drohen oder en böse Konfrontaschoon was. Klingonen seggen nich Moin; wenn wat seggt warrt, denn nuqneH
Number Seventeen (op plattdüütsch: „Nummer Söventeihn“; dt. Titel: Nummer Siebzehn) is de Titel vun en britischen Speelfilm vun Alfred Hitchcock ut dat Johr 1932. De Film baseert op dat gliek nöömte Theaterstück vun Joseph Jefferson Farjeon un passt an ehsten to dat Genre Kriminalgroteske. In en düster un veralten Huus draapt sik een na’n anner verschedene Lüüd. Dat fangt an mit en Tippelbroder un en Detektiv, de op de Trepp ok noch en drüdden Mann vörfinnen doot, de sik nich röögt. De schient en över’n Kopp kregen to hebben. Wiel se dat Huus un de Liek ünnersöökt un doröver nadenkt, wat passeert is, höört se wietere Schreed: En Fro duukt op, de ehrn Vadder söcht. Se vertellt vun en Telegramm, dat ehr Vadder kregen harr. Dor steiht wat vun en Halskeed un dat vermoodt warrt, dat de Deef in de Nacht in dat Huus kamen will. Intwüschen is de vermeentliche Liek verswunnen – de Mann weer neemlich gor nich doot. Slag Middernacht klingelt dat an de Döör un en snaaksch Poor kummt rin. Jem folgt en wieteren snaakschen Kerl, de sik as jemehr Neffe utgeven deit. De Frömmen weet aver woll nix de Lüüd antofsangen, de al dor sünd, vunwegen
Dareios is de greeksche Form vun den persischen Naam Dārayavahuš. Düssen Naam hefft unner annern dree Grootkönige ut dat Huus vun de Achämeniden harrt: Dareios I. Dareios II. Dareios III. Dareios (Elymais) De latiensche Form vun düssen Naam is Darius. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Janice Elaine Voss (* 8. Oktober 1956 in South Bend, Indiana; † 6. Februar 2012 in Scottsdale, Arizona) weer en US-amerikaansch Astronautin. Voss hett van 1960 bit 1967 in Rockford, Illinois leevt, wo se de Guilford Center School besöken dee. Hör'n Schoolafsluss hett se 1972 in Wilbraham, Massachusetts makt. 1975 kreeg se en Bachelor in Ingenieurwesen vun de Purdue University un 1977 en Master in Elektrotechnik vun dat Massachusetts Institute of Technology (MIT). 1987 kreeg se hör Doktertitel in Luft- un Ruumfohrttechnik, ebenfalls vun dat MIT. Voss weer van 1973 bit 1975 Mitarbeiterin vun de NASA an dat Johnson Space Center. Wiels disse Tiet hett se Computersimulatschonen in de Ingenieurs- un Entwicklungsafdeelen dörführt. Nah hör Studium an dat MIT gung se 1977 in dat Johnson Space Center torüc un hett een Johr lang as Mannschapstrainerin, speziell för den Wedderinträe, arbeit. Af 1987 hett se bi de Firma Orbital Sciences Corporation arbeit. Se weer dor för de TOS-Böverstuuf (Transfer Orbit Stage) tostännig. Mit disse Böverstuuf wurr in' September 1993 de Advanced Communications Technology Satellite (ACTS) vun en Space Shuttle un in' Harvst 1992 de Ruumsonde Mars Observer vun en Titan-Rakete start. In' Januar 1990 wurr Voss vun de NASA as Astronautenanwärterin
Disse Artikel is man blots en Stubben. Du kannst Wikipedia helpen un em verbetern. Alexander de Grote (ooldgreeksch Ἀλέξανδρος ὁ Μέγας Aléxandros ho Mégas), anners Alexander III. vun Makedonien, ut dat Huus vun de Argeaden, (* 20. Juli 356 v. Chr. in Pella; † 10. Juni 323 v. Chr. in Babylon) weer vun 336 v. Chr. bit to sienen Dood König vun Makedonien un Baas vun den Bund vun Korinth. Alexander sien Vadder Philipp II. harr ut den vörmols nich sunnerlich groten Staat Makedonien un en Reeg vun greeksche Poleis en dannig Riek maakt. Alexander hett de Grenzen vun düt Riek noch mol unbannig wiet rut schaven, as he up den so nömmten Alexandertog dat Perserriek erover un bit na Indien henkamen dö. Nadem he in Ägypten inmarscheert weer, is he dor as Pharao ankeken wurrn. He hett allerhand grote Slachten un Kriege wunnen. Vundeswegen harrn de Lüde dat dor al ummer up afsehn, em in Literatur un Kunst af to billen un sik mit em ut’neen to setten. Al in de Tieden vun de Antike, un noch in de hüdige Wetenschop vun de Historie könnt de Lüde dor avers nich overeen kamen, wat se vun Alexander to holen hefft.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 380er v. Chr. | 370er v. Chr. | 360er v. Chr. | 350er v. Chr. | 340er v. Chr. | 330er v. Chr. | 320er v. Chr. | ► ◄◄ | ◄ | 360 v. Chr. | 359 v. Chr. | 358 v. Chr. | 357 v. Chr. | 356 v. Chr. | 355 v. Chr. | 354 v. Chr. | 353 v. Chr. | 352 v. Chr. | ► | ►► 20. Juli: Alexander de Grote, König vun Makedonien († 323 v. Chr.)
Ohrensflucht (hoochdüütsch Ahrensflucht) is en Oort in de Gemeen Öberndörp (Samtgemeen Land Hadeln) in’n Landkreis Cuxhoben, Neddersassen. De Oortsdelen Ohrensfluchterdiek un Ohrensfluchtermoor billt twee separate Oortslagen. Ohrensflucht liggt in de Masch an dat linke Över von de Oost. Na Westen to liggt Moor, an dat sik denn de Wingster Geest anslütt. De Naveröörd sünd Braak in’n Noordoosten, Achthöbenerdiek in’n Oosten (op de anner Sied von de Oost), Hemm in’n Süüdoosten, Hemmoor un Westersood in’n Süden, Dobrook in’n Westen un Oostercaadwisch in’n Noordwesten. In de Oorkunnen kummt Ohrensflucht toeerst 1050 as Arnefoleto vör. 1083 is dat Dörp denn von Otto von Northeim an dat Klooster Harsfeld schenkt worrn. Ohrensflucht is evangeelsch-luthersch präägt un höört to dat Kaspel Öberndörp. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is. De Schützenvereen Ohrensfluchtermoor-Hemmoor is 1902 grünnt worrn. De Dörpstraat von Ohrensflucht löppt in’n Westen an de Bundsstraat 73 ran, de denn in’n Noordwesten na Kumbarg un Oterndörp löppt un in’n Süüdoosten na Hemmoor/Warstood/Basbeek un Heckthusen. In’n Oosten löppt de Dörpstraat an de Kreisstraat 25 (Ohrensfluchtermoor), de denn in’n Noordoosten an’n Oostendiek langs na Öberndörp geiht. Bahnhööv an de Nedderelvbahn sünd de Bahnhoff
Dobrook is en Oort in de Gemeen Wingst, Samtgemeen Land Hadeln in’n Landkreis Cuxhoben, Neddersassen. Dobrook liggt an’n Rand von de Wingst, de as Geestrügg ut de Ümgegend rutkickt. Na Oosten un Süden to liggt Moor, dat denn na de Oost hen in Masch övergeiht. De Naveröörd sünd Watermöhl in’n Noorden, Oostercaadwisch in’n Noordoosten, Ohrensflucht in’n Oosten, Hemmoor un Westersood in’n Süüdoosten, Wittenmoor in’n Süüdwesten un Bargkamp un Westerhamm in’n Westen. Dobrook weer toeerst de Naam von’t Holt in’n Westen von dat Dörp. Dorvon hett de Oort jüstso as de hüdige Samtgemeen den Naam kregen. Dobrook is evangeelsch-luthersch präägt un höört to dat Kaspel von de Nicolai-Kark in Kumbarg. In Dobrook liggt dat Michaelis-Huus, dat as Kapell bruukt warrt un to de Nicolai-Kark höört. Dat Huus is 1989/1990 boot un an’n 29. September 1990 inwieht worrn. All twee Weken warrt dor Goddsdeenst fiert. För de Kathoolschen is de Hillig-Krüüz-Kark in Oterndörp tostännig. De Oort hett en egen Karkhoff. De Naam von’n Oort is vondaag vör allen dör Dobrook-Riederturnier bekannt. De Schützenvereen Dobrook is 1877 grünnt worrn. An Dobrook löppt in’n Oosten de Bundsstraat 73 langs, de in’n Noordwesten na Kumbarg un Oterndörp geiht un in’n Süüdoosten na Hemmoor/Warstood/Basbeek un Heckthusen.
Ronald John Grabe (* 13. Juni 1945 in New York City, Bundsstaat New York, USA) is en ehmalger US-amerikaansch Astronaut. Nahdem Grabe 1962 de Stuyvesant High School in New York spoodriek afslooten harr, hett he an de United States Air Force Academy studeert. Dor kreeg he 1966 en Bachelor in Ingenieurswetenschapen. Dornah hett he in' Rahmen vun en Studentenuttuusch de Technisch Hoochschool in Darmstadt besöcht, wo he Luftfohrttechnik studeer un 1967 sien Afsluss maken dee. Nah sien Trüggkehr in de USA is Grabe in de US Air Force intreden un maak denn sien Pilotenutbillen an de Randolph Air Force Base in Texas. Ansluutend wesseel he to de Cannon Air Force Base in Arizona, wo he dat Kampfloogtüüch North American F-100 flagen hett. Buterdem weer Grabe dor an de Erprobung vun de Wappensysteme vun de General Dynamics F-111 bedeeligt. Wiels sien Tiet an de Cannon Air Force Base wurr he 1969 för en lütt Sett nah Vietnam beordert, um in' Vietnamkrieg an tallriek Kampinsatzen mittowarken. 1974 fung Grabe en Utbillen to'n Testpiloten an, de he nah een Johr afslooten hett. Dornah hett he an de Wiederentwickeln vun de Vought A-7 un F-111 arbeit.. Af 1976 nehm he för dree Johr an
Dogma betekent Dogma, Grundsatz in de Religion oder in en Wetenschop, Dogma 95, Manifest för Filmprodukschonen, Dogma, Film ut dat Johr 1999, The Dogma, italieensche Power-Metal-Grupp. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Banjo is en Musikinstrument, dat to de Klass vun de Togginstrument rekent warrt. As Resonenzkörper deent en Fell, dat över en runnen Rahmen spannt is, un mit Help vun Spannschruven spannt warrn kann. Dat Banjo hett en langen Hals mit Bünnen un veer bit sös Sneren. In sien fröhe Form harr dat Instrument aver noch keen Bünnen. Utklamüstert weer dat Banjo vun westafrikaansche Slaven, de in de Ne’e Welt bröcht weern. Se hebbt dormols smalle Speetluden ut Holt vun’n Tyyp Ngoni mitbröcht. Dat an’n ehsten verwandte afrikaansche Musikinstrument is de runne Kalebassen-Speetluut Akonting. Vun’t Banjo weer to’n eersten mol in’t Johr 1678 bericht. Dat Banjo mit veer Sneren warrt vör allen in de Jazzmusik bruukt. Hier warrt ünnerscheedt in dat Plektrum-Banjo, dat 22 Bünnen hett un in c-g-h-d' stimmt is, un dat Tenor-Banjo, dat 17 oder 19 Bünnen hett un in c-g-d'-a' stimmt is. Sünners in Irland warrt dat Tenor-Banjo mit G-d-a-e' stimmt. Wiel dat Tenor-Banjo in’n Jazz as Rhythmusinstrument insett warrt, op dat Akkorden slahn warrt, warrt dat in Irland vör allen as Melodieinstrument bruukt. Stimmt is se as en Vigelien, man en Oktave deeper. De Stimmung liggt dormit en Quart deeper as in’n Jazz, so dat starkere
Kenny Davern (* 7. Januar 1935 in Huntington, Long Island, New York; † 12. Dezember 2006 in Sandia Park in New Mexico) weer en US-amerikanischer Jazz-Klarinettist un Saxophonist (Sopran u. a.) vun den Dixieland Jazz un Swing. Davern keem ut en zerrütt Öllernhuus un leev in negen Plegefamilien, bit he bi sien Grootmoder in Queens upwassen dee, de en litauische Jödin weer, sien Vader weer dorgegen irisch-kathoolsch. He fung an sück för Jazz to interesseeren, nahdem he Swing-Musikers as Artie Shaw hören dee, vun präägend Infloot weer denn aber de Dixieland-Jazzmusik vun en Pee Wee Russell, den he ok in Eddie Condon sien New Yorker Club hören dee. Davern nehm klassischen Klarinettenünnerricht bi David Weber vun dat Orchester vun de New York City Ballet. 1951 speel he in Gigs mit Red Allen un gung 1953 mit de Big Band vun den Pianisten Ralph Flanagan up Tour. 1954 is he de Band vun Jack Teagarden bitreden. As de in Kalifornien touren wullen, de Musikergewerkschaft dorför aber verlangen, dat se sück dor söss Maand uphollen mussen, is he 1955 to de „Memphis Five“ vun Phil Napoleon wesselt. Mit de speel he in' Nick´s in Greenwich Village in New York, un buterdem mit
Disse Artikel is man blots en Stubben. Du kannst Wikipedia helpen un em verbetern. De Oort (latiensch Species) is in de Biologie de Grundlaag för de Systematik un ok sünst för de Arbeid. En Oort hett in de Biologie en Naam ut twee Wöör. De Genusnaam un de Oortnaam. Op latiensch, af un an ok Kööklatiensch un greeksch. To'n Bispeel de Katt. Dat is Felis sylvestris. Un de Hund is Canis lupus. To en Oort höört all de Beester oder Planten, de liekers utkiekt un mitnanner Kinner kregen köönt. Un twors Kinner, de dat ok wedder köönt. Dat is dat bioloogsche Kriterium för de Oort, wat een pröven kann. To'n Bispeel sünd alle Hunnen een Oort. Ok de lütte Pinscher un de groote Bernhardiner. Wenn de tosamen kummt, denn gifft dat lütte Hunnen. De kiekt twors anners ut, köönt aver ok Kinner kregen. Un de ok wedder. Wenn dat nich so is, dat de Kinner wedder Kinner kregen köönt, denn sünd twee Beester oder Planten ok nich vun een un de sülvige Oort. To'n Bispeel bi dat Peerd un den Esel. De sünd verwandt. Aver wenn en Eselhingst op en Peerstut geiht, denn kümmt dor en Muuldeert rut. Meist so
Süderhastedt is een Gemeen op de Geest in’n Kreis Dithmarschen in Sleswig-Holsteen. To de Gemeen hört Niehof, Lüttenrood un Lüttenhastedt, de lieg neeg bi. Süderhastedt lich 11 m över Normalnull. To de Gemeen höört 1574 ha Land. In Süderhastedt wohnen in’n Dezember 2010 866 Lüüd. De Postleittal ist 25727. De Telefonvörwohl is 04830. De Amtsverwaltung sitt in 25712 Booch/ Dithmarschen. Süderhastedt is dat eerste Mol urkundlich nennt in Johr 1140. In ole Urkunn un Opteekungen wor Süderhastedt eers Grotenhastede, Süderharstede, Süderhardstede, Karkstede un Heristede nennt. De Noom Heristede schull utdrücken, dat sick hier dat Heer versammelt har. In een Opteekung ut dat Johr 1347 ward Süderhastedt as Ketterstede opföhrt. Ut düssen Noom woor loder Hastedt; un to Ünnerscheedung to Nordhastedt keem man op Süderhastedt. Bi de eerste beurkuunde Volkszählung in Johr 1803 hett man in Süderhastedt 238 Lüüt tellt, de sick op 50 Familien verdeelt haln un in 43 Hüüs wohnt hebb. Dat öllste Gebüd in Süderhastedt is de Kark. De Kark is 30 m lang un 8,70 m breet. Se heet St. Laurentius. De öllste Deel vun de Kark sünd de Muurn vun den Altarruum ut de Tied um 1140. De Kark is een Kulturdenkmol. Websteed vun de Gemeend
Mephisto betekent Mephistopheles, Beteken för en Düvelsfigur in’n Fauststoff, Mephisto, literarische Figur ut Goethe sien Faust, Mephisto, Roman vun Klaus Mann ut dat Johr 1936, Mephisto, Film na den Roman ut dat Johr 1981, Mephisto, Schohmarke ut Frankriek, Mephisto, Schachreekner-Marke siet 1983, Mephisto-Oordeel, Grundsatzoordeel ut dat Johr 1971 vun’t Bundsverfatensgericht, Mephisto 97.6, Lokalradio vun de Universität Leipzig, Mephisto, Heavy-Metal-Grupp ut Oostdüütschland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
1,1,1-Trichlorethan (fröhere Trivialnaam: Methylchloroform) is en cheemschen Stoff ut de Grupp vun de Chlorkohlenwaterstoffen. De Stoff is en Isomer to 1,1,2-Trichlorethan. 1,1,1-Trichlorethan warrt dör Chloreren vun 1,1-Dichlorethan herstellt. En annern Weg is dör Additschoon vun Chlorwaterstoff an 1,1-Dichlorethen. 1,1,1-Trichlorethan is en Fletigkeit ahn Klöör mit en tyypschen etheerschen Röök, de vergliekbor is mit den Röök vun Chloroform. Mit Water is de Stoff kuum to mischen. Dormit is dat hydrophob un lipophil, de Dämp sünd sworer as Luft. As ok annere Chlorkohlenwaterstoffen is 1,1,1-Trichlorethan unbestännig gegenöver Licht, Luft un sünners Fuchtigkeit. Bestänniger warrt dat dör Togaav vun bit to 6 % Dioxan oder 2-Butanol wiel de Produkschoon. Mit Alkali, Erdalkali un annere Metallpulvers reageert dat explosionsordig. Trichlorethan is de Utgangsstoff för de Synthees vun polychlorerte orgaansche Verbinnen dör Additschoonsreakschonen mit nich-sättigte Verbinnen. Sien Bedüden as Löösmiddel is bannig torüchgahn, siet kloor worrn is, dat de Stoff to dat Ozonlock bidrägen deit. Vörher weer 1,1,1-Trichlorethan as Löösmiddel in Farven, Kleevstoffen un to’n Reinmaken vun metallsche Warkstücken, Glas un optische Reedschoppen insett. Dat kann ok in Korrekturfletigkeiten binnen wesen. To’n Bispeel bargt Tipp-Ex 1,1,1-Trichlorethan as Löösmiddel. Wegen de mööglichen Gefohr för de Gesundheit gifft dat dorvun aver ok en Afoort op Grundlaag vun
Dat Königriek Makedonien (greeksch: Μακεδονία) weer in de Tied vun de Antike en Königriek in’n Norden vun Grekenland. Annahmen warrt, dat düt Königriek (wohrschienlich in dat 7. Johrhunnert v. Chr.) vun dat Huus vun de Argeaden grünnt wurrn is. In siene ganze Geschicht is dat Riek unner Alexander den Groten an’n gröttsten ween. 146 v. Chr. is Makedonien en röömsche Provinz wurrn. Dor weer dat Königriek denn mit toenne. Kloor is, dat antike Makedonen vun dat 7. Johrhunnert v. Chr. af an in Makedonien wahnen döen. In düsse Tied erovern se en Reeg Gemarken in düsse Region (unner annern Pieria, Bottiaia, Almopia un Mygdonia). De histoorsche makedoonsche Königslist (steiht bi Herodot [8,137]) langt nich wieter torüch, as man bit in dat 7. Johrhunnert v. Chr. Dat gifft Herrschers, as Karanos, de in latere Borns as eersten König vun de Makedonen nömmt warrt, dor weet een hüdigendags nich, of de würklich leevt hett. Wohrschienlich hefft ok de olen Makedonen nich akraat Bescheed wusst over de öllere Tied. In de Johre vun de Perserkriege (500 bit 448 v. Chr.) möss Makedonien den Grootkönig Dareios I. vun dat Perserriek Tribut betahlen un sik bögen unner de Achämeniden ehr Jück. Nadem de Kriege toenne
Sassen un Fresen wehren sik binah tweehunnert Jahren gegen de christlichen Glovensboden, wiel „franksch“ un „christlich“ be ehr meist dat glieke Bedüden harr. In de Tiet van Kaiser Karl den Groten (742-814) schull sik dat ännern. He nehm sik vör, dat Frankenriek grötter to maken, de heidenschen Navers unner siene Herrschap to bringen un se to dwingen, dat Christendom antonehmen. De Navers in’n Noorn weern de Sassen un de Fresen. Dar weern al Missionaren togangen, aver dat Volk heel nAzlackh döpen laten wull, de siene Doden verbrennen de, de wieter de olen Gödder siene Oppers anboot oder de enen Preester angreep. 787 wurr Willehad de eerste Bischop van Bremen för de sassischen Gaue Wigmodien un Larigau un de freeschen Gaue Rüstringen, Östringen, Wangerland un Nordendi. Liudger övernehm 787 en Missionsrebeet an de unnere Ems. As dat dar 792 to enen ne’en Upstand keem, leet he sik na de Westsassen versetten, wo he 804 Bischop van Mönster wurr. Aver noch harrn sik de Sassen, de wieter noordoosten wahnen, nich unnerkriegen laten. 792 brook hier en Upstand ut. Ene franksche Suldatenafdelung wurr 793 in Rüstringen överfullen un an de Siet maakt, un dat weer för de Franken de Anlaat, bi „Alsini“ (Alse?)
Angelique Kerber (* 18. Januar 1988 in Bremen) is en düütsch Tennisspelerin. Se speelt siet 2003 up de Profitour un in de Tennis-Bundsliga för den TC Radolfzell. Kerber hett neben de düütsch ok noch de poolsch Staatsbörgerschap. To Tiet (2012) wahnt se in Kiel. Hör bit nu gröttste Erfolge as Eenzelspelerin reck se 2016, as se bi de Australian Open un bi de US Open winnen dee un bi de Olympiasch Spelen de Sülvermedaille halen kunn. Af 12. September 2016 övernimmt Kerber de Führung in de Weltranglist. Kerber speelt siet hör dart Levensjohr Tennis un wurr eerst vun hör Vader Slawomir traineert, aber eerst as se hör Realschoolafsluss harr, hett se sück dorför entscheedt, Tennisprofi to wurrn. Dat Angebot, för Polen to spelen, hett se aflehnt, wat hör in Polen ok Kritik inbrocht hett. Intüschen is Torben Beltz hör Trainer. Se is für en Tennisspelerin nich besünners groot, makt dat aber mit en besünnern Fitness weer gliek. Todem is se Linkshänderin, wat dat för Gegners nich eben eenfacher makt. Hör best Platzeeren up de WTA-Tennis-Ranglist weer Platz 22 (Februar 2012). Dat liggt ok mit doran, dat se in dissen Maand hör eerst WTA-Turnier winnen kunn. In dat Endspeel vun de
Labyrinth betekent Labyrinth, kumplex System vun Weeg, allgemeen ok för en Irrgoorn, Labyrinth, italieensche Power-Metal-Grupp, Labyrinth, Film mit David Bowie ut dat Johr 1986, Labyrinth, Speel för’n Reekner ut dat Johr 1986, Labyrinth, afwinkelten Gang mit Betonwannen, de keen Strahlen dörlett, Das verrückte Labyrinth, en Brettspeel, Labyrinthdichtung, Wellendichtung ahn Anröhren, Labyrinthorgan, Atenorgan vun de Labyrinthfisch, Labyrinthversöök, Versööksopbo in de Verhollenspsychologie, Grote un Lütte Labyrinth-Höhl, Höhlen op Kreta. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jean-Cyril Robin (* 27. August 1969 in Lannion) is en ehmalger franzöösch Radrennfohrer. 1987 wurr Jean-Cyril Robin franzöösch Straatenmeester vun de Junioren. 1990 wunn he de Boucles de la Mayenne. 1991 wurr Robin Profi. 1992 wunn he den Grand Prix de Rennes, in dat sülvig Johr de Coupe de France, de Gesamtwertung vun mehreren Eendagsrennen. 1996keem he up den negenten Platz bi de Giro d’Italia un keem up Platz fiev in de Gesamtwertung vun de Tour DuPont in den USA. Bi de UCI-Straaten-Weltmeesterschapen 1999 in Verona keem he up den darten Platz achter Óscar Freire un Markus Zberg. In 13 Profi-Johren is Robin elfmal bi de Tour de France antreden. Sien best Platzeeren weer Platz söss in dat Johr 1998. Jean-Cyril Robin in de Datenbank vun Radsportseiten.net Jean-Cyril Robin in de Datenbank vun de Tour de France (engelsch)
Jodie Morris Christian (* 2. Februar 1932 in Chicago, Illinois; † 13. Februar 2012) weer en US-amerikaansch Pianist vun den Modern Jazz. Jodie Christian is en Veteran vun de Chicagoer Jazzszene, speel mit Lester Young, Coleman Hawkins, Benny Carter, Don Byas, Sonny Rollins, Milton Jackson un weer an Plattenupnahmen vun Chet Baker, Von Freeman 1992, Stan Getz 1957, Gene Ammons 1970, James Moody, Sonny Stitt, Ira Sullivan 1958 bedeeligt as ok bi Eddie Harris, wo he up dat Album Listen Here (1967) mitwarken dee. Christian hörr in de 1960er Johren to de Grünnensliddmaaten vun de Musikerkooperative AACM un weer in den 1990er Johren as Huuspianist vun dat Delmark Label bi Plattenupnahmen vun Musiker ut Chicago as Eric Alexander, Lin Halliday, Carl Leukaufe un Mike Smith tätig, wark aber ok an Upnahmen vun Roscoe Mitchell mit un fung eerst in disse Tiet an, ünner eegen Naam fiev Alben bi Delmark Records auptonehmen. 2000 keem sien letzt Album herut Reminiscing, begleit vun den Bassisten Dennis Carroll un den SlagtüüchspelerTony Walton, up dat he Standardmaterial as André Previn sien It’s Good to Have You Near un How Sensitive verarbeiten deiht. Toletzt speel he in dat AACM Fire Trio mit Reggie Nicholson un Art